# Referat taktisk samhandlingsgruppe 03.07.20

Tilstades: Tone Holvik, Margun Thue, Jan Helge Dale; Leiv Erik Husabø, Elin Sørbotten, Kari Furevik, Frode Myklebust, Terje Olav Øen, Øystein Furnes, Trine Vingsnes

Møteleiar: Evy-Helen Helleseth

Referent: Vidar Vie

1. Referat/aksjonspunkt og sakliste

*Referat og sakliste vart godkjent.*

|  |  |  |  |
| --- | --- | --- | --- |
| Nr | Aksjonspunkt | Ansvarleg | Når |
| 1 | Gje tilbakemelding til gruppa om det er planar om å endre testkriteria før pasientar utan symptom skal inn til sjukehus.  Kva utstyr er nødvendig? Frå møte 16.06.2020 | Helleseth/Øen | 23.06.  Sjå sak 5 under |

1. Status HF og kommunane
   1. Covid-19 situasjonen på NSH: status

*Tone Holvik gjekk gjennom status knytt til sporing, karantene og isolasjon på Nordfjord sjukehus.*

*26 tilsette er i karantene og to i isolasjon*

*17 pasientar er i karantene, fem av dei er innlagt på medisinsk sengepost på NSH og ein i Førde.*

*Planen for test to tilseier at alle skal ha gjennomført den søndag. 10 av dei tilsette har sin siste dag i karantene i dag, og resten kjem tilbake i løpet av dei neste dagane.*

*Frå 9. juli er alle tilbake på jobb.*

*Evy-Helen Helleseth: Sendt ut informasjonsskriv at sengeposten fungerer som ein smittekohort. Vil i alle fall vere slik til måndag. Innstramming i går etter å ha snakka med smittevernoverlege i Bergen; Kan ikkje bruke sjukepleiarane som jobbar på kohorten i dialysen. Dessutan klargjort at pasientar i denne fasen skal direkte til Førde og ikkje via NSH.*

*God start, radiologisk, lab og poliklinikkar fungerer som normalt.*

*Jan Helge Dale: Har samtala med kollegaene i Nordfjord og det har vore hektisk i kommunane desse dagane. No verkar smittestatus vere avklara og situasjonen har roa seg. Er nokre læringspunkt for Helse Førde og dei kan vi ta under sak 4 a.*

* 1. Læringspunkt…

*Sjå 4 a*

1. Informasjon og problemstillingar frå kommunane:

*Ingen saker*

1. Problemstillingar frå Helse Førde:
   1. Forslag til rutine for handtering av lokale utbrot til gjennomsyn

*Terje Olav Øen og Kari Furevik orienterte om at arbeidet har starta. Hendinga på NSH blir nytta for å finne læringspunkt på ulike område, som for eksempel korleis gjennomføre sporingsarbeid og kommunikasjon ut mot kommunane.*

*Furevik: Har tidlegare kommunisert med kommunen når det har vore positiv prøve. I denne saka har det vore behov for ytterlegare informasjon. Diskutert korleis vi skal få gjort det på ein systematisk måte.*

*Kommuneoverlegane var samstemte i at rollefordelinga knytt til sporing er eit viktig område. Ansvarsforholda er klare, og det må gå klart fram i ein slik prosedyre korleis dette skal gjerast i praksis. Kommunane til nedslagsfeltet til Helse Førde er små og dei kjenner dei lokale forholda godt. Det er difor viktig at dei både får tidleg informasjon (tidlegare enn dei har fått under den siste hendinga), og at dei handterer det sporingsarbeidet som skal skje lokalt. Kommuneoverlegane i Nordfjord har diskutert situasjonen siste veka, og har sett ned nokre punkt som vil vere nyttige å få inn i ei slik prosedyre.*

*Helse Førde tek til seg innspela frå kommuneoverlegane, og vil ta det med seg når rutinen blir skriven komande dagar/veker.*

*Rutineutkastet skal også diskuterast for innspel frå kommunane, når det er mogeleg utifrå framdrift, i taktisk samhandlingsgruppe.*

*Gruppa er samde om at det er rett å bruke tid på å gjere prosedyren best mogeleg.*

**Konklusjon:** *Helse Førde arbeider vidare med rutine for handtering av lokale utbrot, tek med seg innspela frå kommunane, og legg den fram for nye innspel i taktisk samhandlingsgruppe når utkastet er klart.*

* 1. Forslag til felles informasjon til media om behovet for utanlandsk helsepersonell

*Vingsnes refererte kort frå diskusjonen om same punkt på møtet tysdag, og peika på at det sidan då hadde vore fleire mediasaker der dette var tema.*

***Konklusjon:*** *Taktisk samhandlingsgruppe ser ikkje behov for ein felles informasjon på dette området.*

1. Test av pasientar utan symptom som skal inn til sjukehus – krav til test og smitteregime

*Spørsmålet var reist av Thomas Vingen Vedeld for nokre møter sidan.*

*Terje Olav Øen orienterte om at avdeling for Øyre-nase-hals i mars-april såg nødvendigheita av at pasientar vart testa før dei kom inn til kirurgiske inngrep, men at dei no ser smittesituasjonen slik at det ikkje lenger er nødvendig.*

*Helse Førde kjem ikkje til å sende rekvisisjon om testing av pasientar før innlegging.*

*På bakgrunn av dette har Helse Førde ikkje råd om utstyr til slik testing.*

1. Helse Bergen har som rutine at ALLE pas som blir utskrivne frå sjukehus til sjukeheim blir testa for covid-19 rett før utreise – skal vi innføre det samme?

*Evy-Helen Helleseth har som ny fagdirektør teke opp internt i Helse Førde om dette blir praktisert i føretaket. Tilbakemeldingar er at Helse Førde ikkje ein slik rutine. Problemstillinga har vore diskutert med kommunane før, men tilbakemeldinga til Helleseth var at dei ønskte å teste sjølve.*

*Ho har også fått opplyst at FHI rår til at helseføretaka testar alle pasientar frå dei blir sende frå sjukehus til sjukeheimar.*

*Dale og Furnes hadde forståing av at dette var avtalt innført.*

*Vingsnes sa at forståinga var at dette berre gjeld pasientar frå kohort.*

***Konklusjon:*** *Helse Førde tek med seg innspelet frå kommuneoverlegane internt, og tek saka opp att på neste møte.*

1. Om testing av utanlandske arbeidarar før start, info og diskusjon. Behov for info ut?

*Taktisk samhandlingsgruppe diskuterte kort status på området. Mange kommunar tilbyr ikkje slik testing, også utifrå at det smittevernmessig er tryggare å ha gjestearbeidarar i karantene i 10 dagar. Helse Førde har framleis som praksis å gjennomføre analysene.*

*Internt i Helse Førde og kommunane er rutinane byrja å kome på plass og er i praksis implementerte.*

***Konklusjon:*** *Taktisk samhandlingsgruppe ser ikkje behov for nokon informasjon ut på dette området.*

1. Evt.

*Tone Holvik sender ut innkalling til neste møte komande tysdag ettermiddag.*

|  |  |  |  |
| --- | --- | --- | --- |
| *Nr* | *Aksjonspunkt* | *Ansvarleg* | *Når* |
| *1* | *Ta med innspela frå kommunane på rutine for handtering av lokale utbrot og legge den fram for ny drøfting i Taktisk samhandlingsgruppe* | *Helse Førde* | *Når utkast føreligg* |
| *2* | *Løfte opp ønskjet om at alle pasientar frå sjukehus til sjukeheim skal testast internt, og ta det opp att på neste møte i taktisk samhandlingsgruppe* | *Helse Førde* | *På neste møte* |